Diari Oficial de la Generalitat Valenciana


Sumari del DOGV 6366, del 30-09-2010 (2010/10565)

Bases específiques que han de regir les convocatòries de procesos de selecció de les places de tècnics especialistes en Educació Infantil.
------------------------------------------------------------------------------------------------------------------------------------------

### Dades del document

Número de DOGV
:   6366

Data del DOGV
:   30-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/10626


Data del document
:   27-09-2010

Organisme emissor
:   Ajuntament de Manuel

Tipus de document
:   Anunci

Anàlisi jurídica

 Descriptors 

:   * Manuel
    * concurs administratiu

Bases específiques que han de regir les convocatòries de procesos de selecció de les places de tècnics especialistes en Educació Infantil. [2010/10037]  
Mitjançant aquest anunci, s'informa als interessats, que per Decret de l'Alcaldia, de data 27 de setembre de 2010, s'han aprovat les bases que literalment es transcriuen a continuació.  
Primera. Objecte  
Aquestes bases tenen com a objecte desenvolupar les previsions fetes en les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació públic de l'Ajuntament de Manuel.  
Principalment, aquestes bases específiques, tenen com a objecte regir el procés de selecció de dos places de tècnics especialistes en Educació Infantil incloses en l'oferta d'ocupació pública de l'Ajuntament, les quals es detallen a continuació:  
Denominació: tècnics especialistes en Educació Infantil.  
Naturalesa: personal laboral.  
Grup: equiparat al grup C (art. 25 Llei 30/1984) o grup C1 (art. 76 Llei 7/2007 (EBEP)).  
Escala: equiparada a l'administració especial.  
Subescala: equiparada a tècnica.  
Classe: equiparada a tècnic especialista  
Nombre de vacants: dos.  
Torn: Promoció interna.  
Procediment de selecció: concurs oposició.  
Segona. Legislació aplicable  
En tot allò no previst en les bases, serà aplicable el que estableixen les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Manuel, publicades en el Diari Oficial de la Comunitat Valenciana número 6265, de data 12 de maig de 2010, així com el que estableixen les disposicions esmentades en aquestes bases generals.  
Tercera. Requisits dels aspirants  
Per a poder participar en aquest procés selectiu, a més dels requisits establits en les bases generals, els aspirants han de tindre els requisits següents:  
- Haver prestat servicis efectius, com a laboral fix, durant almenys dos anys en el lloc de treball de tècnic auxiliar en jardí d'infància equiparat a l'escala d'administració especial, subescala tècnica, classe auxiliar, denominació tècnic auxiliar en jardí d'infància, classificada en el grup C2 (antic grup D), com a empleat de l'Ajuntament de Manuel.  
- Estar en possessió del títol de formació professional de segon grau, especialitat Jardí d'Infància o equivalent, o haver complit les condicions per a obtindre-ho en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant per mitjà d'un certificat expedit a aquest efecte per l'administració competent en cada cas.  
- En el termini de presentació de documents, l'aspirant estranger haurà d'aportar específicament:  
- Els títols homologats.  
- Fotocòpia compulsada del passaport en vigor.  
- Fotocòpia compulsada, si és el cas, del permís de treball en vigor.  
- Estar en possessió del títol de coneixements del valencià, Grau Elemental, expedit per la Junta Qualificadora de Coneixements del Valencià.  
Quarta. Pagament dels drets d'examen  
Qui vullga participar en les corresponents proves d'accés, haurà de sol·licitar-ho per mitjà d'instància corresponent, a la que adjuntarà el justificant acreditatiu d'haver efectuat el pagament dels drets d'examen, que es fixen en 50 euros.  
Cinquena. Proves selectives  
El procés selectiu constarà de dos fases: oposició i concurs.  
A) Oposició  
La fase d'oposició serà prèvia a la valoració de la fase de concurs.  
Els exercicis de la fase d'oposició són els següents:  
Primer exercici: de caràcter obligatori i eliminatori  
Aquest exercici consistirà en la superació de 2 proves, una de caràcter teòrica i una altra de caràcter pràctic.  
La puntuació màxima a obtindre en aquest exercici serà de 10 punts, i serà necessari per a superar-lo una puntuació igual o superior a 5 punts, així com haver obtingut la puntuació mínima per a superar cada una de les proves que consistix l'exercici.  
1.A) Prova teòrica: obligatòria i eliminatòria. Prova tipus test.  
Consistirà en la realització d'una prova de coneixements referida als continguts del programa temari de les presents bases, a través d'un qüestionari de 50 preguntes amb quatre respostes alternatives a cada pregunta de les quals només una serà la correcta. Del programa de temes comuns només es formularan, com a màxim, una quinta part de les preguntes d'aquest exercici (màxim 10 preguntes).  
El temps de duració de l'exercici serà determinat pel tribunal immediatament abans de començar l'exercici segons la dificultat de la prova plantejada.  
1.B) Prova pràctica: obligatòria i eliminatòria.  
Consistirà a resoldre per escrit o per mitjà de treballs pràctics, un o més supòsits que plantejarà el tribunal immediatament abans del començament de l'exercici, relatius a les tasques pròpies de la plaça que es convoca i a les matèries incloses en ell.  
Si així ho estima lliurement el tribunal qualificador a la vista de les característiques de l'exercici proposat, els aspirants podran servir-se en aquesta prova de textos legals, comentaris doctrinals o llibres de consulta o altres publicacions que puguen utilitzar normalment en l'exercici del seu treball.  
Aquest exercici serà avaluat entre 0 i 10 punts, i seran eliminats del procés selectiu els aspirants que no obtinguen la puntuació mínima de 5 punts en aquesta prova.  
Segon exercici. (Valencià). De caràcter obligatori i no eliminatori.  
Consistirà en la valoració pel tribunal de coneixements de valencià dels aspirants, relacionats amb les funcions pròpies de la plaça convocada.  
La duració serà l'establida pel tribunal en vista de la dificultat de l'exercici proposat; la dificultat s'adequarà a la categoria i nivell de perfil lingüístic de la plaça que es convoca.  
Aquest exercici es qualificarà de 0 a 5 punts.  
B) Concurs  
Finalitzada la fase d'oposició, tindrà lloc la valoració de la fase de concurs entre aquells aspirants que hagen superat la fase d'oposició.  
A aquest efecte, els aspirants presentaran en el Registre d'Entrades de l'Ajuntament, en el termini de 10 dies a partir de la publicació en el tauler d'anuncis de la relació d'aprovats de l'esmentada fase, els documents compulsats o originals acreditatius dels mèrits al·legats i especificats en aquestes bases, en sobre tancat.  
1. Experiència professional. Fins a un màxim de 2 punts.  
a) Per servicis prestats en centres d'assistència i educació dependents de qualsevol administració pública: 0,25 punts per cada any complet o fracció mensual completa corresponent.  
b) Per servicis prestats en centres privats d'assistència i educació infantil: 0,15 punts per cada any complet o fracció mensual completa corresponent.  
La justificació dels servicis prestats en l'administració haurà de fer-se per mitjà de certificació oficial expedida a aquest efecte.  
No seran valorats aquells servicis que no estiguen degudament acreditats, ni aquells servicis que servisquen com a requisit per a poder concórrer com a aspirants a aquest procés selectiu.  
2. Formació. Fins a un màxim d'1 punt.  
2.1. Cursos de formació: fins a un màxim de 0,50 punts.  
a) Cursos relacionats directament amb les funcions corresponents a la plaça de tècnic especialista en educació infantil degudament justificats i homologats oficialment:  
 Assistència Aprofitament  
Fins a 20 hores: 0,05 0,10  
De 21 a 40 hores: 0,10 0,20  
De més de 40 hores: 0,20 0,30  
b) Altres cursos de matèries complementàries a les funcions de la plaça d'educador infantil:  
 Assistència Aprofitament  
Fins a 20 hores: 0,01 0,05  
De 21 a 40 hores: 0,05 0,10  
De més de 40 hores: 0,10 0,20  
Les jornades i conferències específiques es computaran amb 0,02 punts i amb 0,01 punts si tracten sobre matèries complementàries.  
Així mateix, si no constara la duració del curs en hores o si es tracta d'assistència o aprofitament, es computarà amb el mínim.  
No es tindran en compte aquells cursos que no guarden cap relació amb la plaça d'educador infantil, ni específica ni complementàriament.  
Si els cursos han sigut impartits com a professor, es consideraran com a cursos d'aprofitament.  
La realització de cursos s'acreditarà a través de certificats o diplomes, i es valorarà únicament si han sigut organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels previstos en la Llei Orgànica 8/1985, de 13 de juliol, Reguladora del Dret a l'Educació, que hagen sigut homologats pels instituts o escoles oficials de formació de funcionaris o per la universitat.  
2.2. Titulacions. Fins a un màxim de 0,50 punts.  
a) Per estar en possessió d'una llicenciatura que tinga relació directa amb la plaça objecte de la convocatòria, 0,50 punts.  
b) Per estar en possessió d'una diplomatura universitària que tinga relació directa amb la plaça, 0,25 punts.  
3. Coneixement del valencià. Fins a un màxim de 0,50 punts.  
Acreditat per mitjà de certificat oficial expedit per la Junta Qualificadora de Coneiximents del Valencià:  
- Coneixements de grau mitjà. 0,25 punts  
- Coneixements de grau superior: 0,50 punts  
4. Idiomes. Fins a un màxim d'1 punt  
Coneixement d'un o més idiomes acreditats documentalment per mitjà de certificació de titulació expedida per la facultat o escola oficial d'idiomes: 0,50 punts per cada un.   
Cada curs es valorarà amb 0,10 punts.  
Sisena. Programa de temes  
Matèries comunes  
Tema 1. La Constitució Espanyola de 1978. Estructura i principis fonamentals. Drets i deures fonamentals dels espanyols.   
Tema 2. La Corona en la Constitució Espanyola. Les Corts Generals. El Tribunal Constitucional.  
Tema 3. El Govern i l'administració. Relacions entre el Govern i les Corts.  
Generals. El poder judicial. Regulació constitucional de la justícia. El Consell General del Poder Judicial.  
Tema 4. Organització territorial de l'Estat. Principis constitucionals. Les comunitats autònomes. L'administració local.   
Tema 5. Els estatuts d'autonomia: el seu significat. L'Estatut d'Autonomia de la Comunitat Valenciana. Competències de la Generalitat Valenciana. Especial referència al règim local.  
Tema 6. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal.   
Tema 7. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Garantia constitucional de l'autonomia local.  
Tema 8. Les entitats locals: classes i potestats. El municipi. Concepte i elements. Òrgans necessaris i complementaris. L'alcalde. Els tinents d'alcalde. El Ple. La Junta de Govern. Les comissions informatives i altres òrgans complementaris.  
Tema 9. La potestat reglamentària de les entitats locals. Òrgans titulars. Reglaments i ordenances. Procediment d'elaboració i aprovació. Els bans.  
Tema 10. El procediment administratiu: concepte. Els subjectes. Les fases del procediment administratiu.   
Tema 11 Els recursos administratius: classes. Recurs contenciós administratiu.  
Tema 12. Personal al servici de l'administració local. Concepte i classes de funcionaris. Drets i deures del personal al servici de l'administració local.   
Tema 13. Hisenda pública local. Ingrés i despesa pública. La seua ordenació. El pressupost de les corporacions locals.   
Tema 14. L'organització municipal de l'Ajuntament de Manuel. L'organigrama dels seus òrgans unipersonals i col·legiats.  
Tema 15. La Llei de Prevenció de Riscos Laborals. Seguretat en el treball del personal d'oficines. Protecció de dades de caràcter personal.  
Matèries específiques  
Tema 16. Influència dels corrents sociològics, pedagògicss i psicològics en el primer cicle de l'Educació Infantil. Visió actual de les seues aportacions. Experiències renovadores rellevants.  
Tema 17. L'atenció i educació de la infància en la Unió Europea: institucions, programes i projectes dels països que la integren.  
Tema 18. Psicologia evolutiva de l'Educació Infantil: principals concepcions sobre el desenvolupament psicològic infantil. Desenvolupament sensorial i motor. Desenvolupament cognitiu i lingüístic.  
Tema 19. Psicologia evolutiva de l'Educació Infantil II. Desenvolupament emocional i social. Evolució del xiquet i la xiqueta fins als 3 anys d'edat i alteracions més freqüents en el desenvolupament.  
Tema 20. Educació per a la salut. Actituds i hàbits referits al descans, higiene i activitat infantil. El son. Malalties infantils més freqüents. Prevenció d'accidents, primers auxilis, derivació i socorrisme infantil.  
Tema 21. Alimentació, nutrició i dietètica. Actituds fonamentals referides a l'alimentació del xiquet i de la xiqueta fins als tres anys.  
Tema 22. L'educació sexual. Descobriment i identificació del propi sexe. La construcció de rols masculí i femení. Estratègies educatives per a evitar la discriminació de gènere.  
Tema 23. L'inici de l'autonomia. Les primeres col·laboracions per a resoldre les necessitats bàsiques. La funció del tècnic superior en Educació Infantil. El moment del canvi de bolquers, el control d'esfínters, l'endreç i la vestimenta.  
Tema 24. L'educació infantil de primer cicle i l'interculturalisme social. La col·laboració de l'escola amb els servicis socials locals. El centre d'educació infantil en la prevenció i intervenció amb xiquets i xiquetes en situació de risc social. Principals conflictes de la vida en grup. Diversitat educativa i necessitats educatives especials en l'educació infantil.  
Tema 25. El medi familiar. El paper educatiu de la família. El paper del tècnic superior en Educació Infantil en la relació amb els xiquets, xiquetes, pares, mares o tutors. Les tècniques de treball amb les famílies. La col·laboració i participació de les famílies en l'escola infantil de primer cicle.  
Tema 26. Coneixement i anàlisi de l'entorn del centre escolar infantil: el poble, la ciutat, el barri en què es desenvolupa la vida del xiquet i de la xiqueta. Condicionaments sociològics, econòmics i culturals.  
Tema 27. Principis pedagògics i assistencials que fonamenten la concepció actual de l'educació infantil. Models d'atenció a la infància segons el sector d'intervenció.   
Tema 28. L'equip docent. Formes organitzatives en funció de la coherència horitzontal i vertical del procés d'ensenyament aprenentatge. Participació de la comunitat educativa.  
Tema 29. La intervenció del tècnic superior d'Educació Infantil en l'escola infantil de primer cicle. L'equip educatiu. Composició i funcions.  
Tema 30. L'organització dels espais i del temps en l'escola infantil de primer cicle. Distribució i usos d'espais: les sales, els espais comuns. El mobiliari i el material didàctic en l'escola infantil de primer cicle. Criteris de selecció i d'utilització.  
Tema 31. L'educació infantil en la Llei Orgànica d'Educació. Principis generals, objectius, ordenació i principis pedagògics.  
Tema 32. Elements que comprenen el projecte educatiu i el projecte curricular de l'escola d'educació infantil de primer cicle. La programació de grup. La jornada escolar. La distribució d'activitats, espais, temps i ritmes.  
Tema 33. L'avaluació del procés d'ensenyament aprenentatge. Instruments i tècniques d'avaluació en l'educació infantil de primer cicle. L'observació.  
Tema 34. La programació. Aplicacions dels principis psicopedagògics i didàctics. L'enfocament globalitzador. Estructura i elements bàsics de les unitats de programació. Formes organitzatives per a afavorir la comunicació i interacció social.  
Tema 35. L'expedient de l'alumne: aspectes fonamentals seguiment i registre. La història educativa del xiquet i de la xiqueta del primer cicle de l'Educació Infantil. La informació i intercanvi d'informació amb altres professionals de l'educació i les famílies.  
Tema 36. Característiques bàsiques del desenvolupament psicoevolutiu de la infància. Aspectes cognitius, motrius, afectius i socials dels xiquets i les xiquetes fins als 12 anys. Implicacions en el desenvolupament del procés d'ensenyament aprenentatge.  
Tema 37. El joc en el desenvolupament del xiquet i de la xiqueta de fins a 3 anys d'edat. Tipus de joc. Importància del joc. El joc com a activitat espontània del xiquet i de la xiqueta. El joc com a mitjà d'educació i recurs didàctic.  
Tema 38. L'organització de l'aula: disseny d'activitats educatives i organització de grups. El professor com a dinamitzador del grup classe.  
Tema 39. Les àrees del currículum en l'Educació Infantil de primer cicle: coneixement de si mateix i autonomia personal, el medi físic, natural i cultural, els llenguatges: la comunicació i representació.  
Tema 40. La literatura infantil. El conte: el seu valor educatiu. Activitats a partir del conte. Criteris per a seleccionar, utilitzar i narrar contes. La influència de la imatge en el xiquet i en la xiqueta del primer cicle de l'Educació Infantil. Les noves tecnologies en l'Educació Infantil de primer cicle.  
Contra aquestes bases i la corresponent convocatòria, actes que esgoten la via administrativa, es podrà interposar potestativament recurs de reposició en el termini d'un mes, comptat des de l'endemà de la publicació d'aquestes bases en el Butlletí Oficial de la província València, o directament recurs contenciós administratiu, davant de l'òrgan competent de la Jurisdicció Contenciosa Administrativa de la Comunitat Valenciana, en el termini de dos mesos, comptats igualment des de la publicació d'aquest edicte en el Diari Oficial de la Comunitat Valenciana.  
Si s'ha interposat un recurs de reposició i s'esgota el termini d'un mes des de la seua interposició, comptat des de l'endemà de la interposició del recurs de reposició, sense que aquest s'haja resolt, es podrà entendre que s'ha desestimat i s'haurà d'interposar un recurs contenciós administratiu, a la seua elecció, davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la resolució expressa del recurs de reposició.  
Manuel, 27 de setembre de 2010.- L'alcalde: José Cambra Bueno.